# David Muñoz Rosillo

David Muñoz Rosillo (Madrid, 15 gener de 1980), també conegut com Dabiz Muñoz, és un cuiner espanyol especialitzat en cuina d'avantguarda. El seu restaurant DiverXO ha rebut tres estrelles Michelin.

## Carrera

Després del seu pas pels restaurants Viridiana, Catamarán i Chantarella, va treballar en restaurants especialitzats en gastronomia asiàtica de Londres. Muñoz es va instal·lar a Madrid l'any 2007. El 2010, va rebre la primera estrella Michelin. Dos anys després, va obtenir la segona estrella i va obrir el local StreetXO, al Gourmet Experience d'El Corte Inglés del carrer de Serrano, una proposta més informal que DiverXO.
El 2007, va inaugurar DiverXO, un restaurant de cuina fusió, pel qual va rebre el 2012 la seva segona estrella Michelin. Muñoz ofereix una cuina complexa i que presenta diverses tècniques i productes de diferents gastronomies. El 2013, va passar a ser el vuitè restaurant d'Espanya, i únic de Madrid, amb tres estrelles Michelin. El 2014, el restaurant es va traslladar a l'hotel madrileny Eurobuilding, espai propietat de la cadena NH Hotels. Dos anys més tard, Muñoz va obrir la sucursal londinenca, anomenada StreetXoLondon, a la zona de Mayfair.
El gener del 2016 es va estrenar a Cuatro El Xef, documental de quatre episodis que narra la vida de Muñoz com a cuiner a Madrid. La segona temporada del programa, rodada a StreetXoLondon, va començar a emetre's el març de 2017.
El 2020 va tancar el seu restaurant StreetXoLondon a conseqüència de les pèrdues ocasionades per la pandèmia de COVID-19.
Fou nomenat millor xef del món per la revista The Best Chef Awards l'any 2021 i el 2022.

## Vida privada

Muñoz va estar casat amb Àngela Montero Díaz, sòcia gerent i cap de sala de DiverXO.
El desembre del 2014, va començar una relació amb la presentadora de televisió Cristina Pedroche, amb qui es va casar el 24 d'octubre de 2015 i foren pares d'una nena el 2023.

## Referències

* 1 2 «DiverXo, único nuevo tres estrellas». El País, 20-11-2013.
* ↑ «Dabiz Muñoz, de DiverXo, recupera para Madrid las tres estrellas Michelin». Cadena Ser, 20-11-2013.
* 1 2 «Madrid logra sus tres estrellas Michelin con la cocina radical de David Muñoz en Diverxo». ABC, 21-11-2013.
* ↑ «David Muñoz: "En DiverXO seguimos siendo mileuristas"». Vanity Fair, 22-11-2013.
* ↑ «David Muñoz, de DiverXO, consigue la tercera estrella Michelin». El Mundo, 20-11-2013.
* ↑ «StreetXoLondon, más allá de la fusión». El País, 30-11-2016.
* ↑ «En busca de la perfección entre fogones». El País, 08-01-2016.
* ↑ «‘El Xef’ conquista Londres». El País, 19-03-2017.
* ↑ «Dabiz Muñoz: "Voy a independizarme de NH, quiero un DiverXo más libre"». , 06-04-2021.
* ↑ Chef, The Best. «#AMSTERDAM2021» (en anglès americà). [Consulta: 22 setembre 2021].
* ↑ «David Muñoz revalida el tron de millor cuiner del món», 21-09-2022. [Consulta: 21 setembre 2022].
* ↑ «David Muñoz y Ángela Montero, la crisis sentimental llega a DiverXO». ABC, 22-09-2014.
* ↑ «Cristina Pedroche reconoce su relación con David Muñoz». El País, 21-01-2015.
* ↑ «Pedroche y David Muñoz celebran por fin su boda». La Razón.
* ↑ «Cristina Pedroche ya ha dado a luz a su primera hija con el chef Dabiz Muñoz» (en espanyol europeu), 14-07-2023. [Consulta: 23 setembre 2024].

## Enllaços externs

* Sitio oficial del restaurante Diverxo